Ioana Dobre

Pseudonim literar – IOANA VOICILĂ DOBRE

Născută la 22 ianuarie 1961 în comuna Cireșu, județul Brăila. Liceaul Nichita Stănescu (industrial nr. 6 București – 1985).

Specializare bibliotecar – documentarist în învățământ la Facultatea de Litere a Universității București (2007). A lucrat la Biblioteca Centrală a Universității Politehnica București. Volum colectiv de debut – Universul prieteniei – Primăvara -volum prezentat de Alexandru Husar – Iaşi, martie 2008.

Antologii: 55 de poeţi contemporani – 2010, Călători prin timp – Drobeta Turnu-Severin, 2010, Visul unei femei cu Alina – Bucureşti, 2010, În lumea iubiriiDrobeta Turnu-Severin 2010, Esenţe de primăvară Iași, 2010, Speranţele vieţii Suceava, 2010, Antologia vinovatelor plăceri – Asociaţia Maria DominaBucureşti, 2010, Antologia virtuală Noul Oofeu – Asociaţia Română pentru Patrimoniu.

Volume publicate: Memento, Drobeta Turnu-Severin, 2014, Ce frumos am trăit traducere în limba germană de Renate Muller, Adjud 2015, Floare decais – București, 2017, Darul meu – Cele mai frumoase poezii, 2021, În raiul sufletelui meu – Volum de autor tradus în limba albanează de către Baky Ymeri, 2023

Zbor înalt

Locuiesc în cuvânt și zborul

e limba pe care o înţeleg cel mai

bine.

Aripi colosale întind să cuprind

zarea albastră a poeziei

pământului.

Culeg gând după gând statuie să

ridic unui vers.

Dar ce poate fi mai frumos

decât imaginea zborului înalt

întrupată-n perle de gând!

Trecere

În drum spre soare ard

ca o făclie

și-n raza lunii mă găsesc

arzând,

îngemănând zborul

cu neodihna

din căutările-mi pe-acest

pământ.

Îngerul păzitor

Sunt vulturul rotitor deasupra

munţilor

Iar teama-mi fuge-n trecut,

speriată!

Alături îmi zâmbeşti enigmatic,

Ascunzându-ţi scara sub aripă.

Rămâi cu mine, pasăre albă

Şi nu voi mai privi niciodată în

abis

Ci numai Cerul, casa mea şi a ta!

Sunt floarea…

Sunt floarea care poartă sărutul de

fluture,

ecoul zborului său de o zi

şi-al iubirii de o clipă…

Sunt clipa unui fluture în zbor

rămasă cu privirea pierdută

după aripa care se zbătea

mângâindu-mi petalele.

Acrobaţie

Am clădit un vis, drum suspendat

Și îl străbat pe vârfuri temătoare

Iar sufletu-mi de vajnic acrobat

Suportă-arsura căii roditoare.

Aici, între culori de curcubeu

Cu mâinile în echilibru,

Eu, crucea mi-o veghez mereu

Puternică asemeni unui tigru…

Regina de alb

Privesc la viaţa mea ca la o tablă

de şah

Invadată de nebuni şi de cai

sălbatici.

Trimit numai gândul la înaintare

Şi aflu că au fost nimiciţi de

propria nebunie.

Pe tabla mea de şah mai cad încă

pioni nevinovaţi…

Nebunia – boală molipsitoare –

A cuprins tot regatul dar carul

,,reginei de alb’’

se înfiinţează la palat.

Şi, ce mândru era regele negru!

Dragoste de viaţă

Iubesc ploaia, vântul sălbatic,

Zăpada cernând singuratic.

Și totuşi insist şi totuşi risc,

Să privesc soarele în adâncul

luminii.

Căldura lui mă învăluie şi soare

devin!

Iubirea verii

Prin pădure, timpul pare să fi

încetinit,

să nu tulbure îndrăgostiţii.

Copacii se privesc liniştiţi în ochi

mirându-se fiecare de verdeaţa

celuilalt,

contemplând vara în inima

iubitei.

Și pare că, în vara asta

s-au văzut pentru prima dată!

Şi, niciodată verdele n-a fost mai

verde,

Legănarea mai duioasă şi soarele

mai arzător!

Liniştea sufletului

Doamne, nu mi-ai spus cât să urc

când ai pus în mine zborul

şi câte râuri voi naşte

din lacrima dăruită!

Darurile Tale mi-au împletit

drumul spre mine

şi liniştea sufletului

am primit odată cu ele!

Iubirea lui

Sunt apa care susură de un dor,

veşnic nepotolit.

Voi îngheţa la venirea iernii

văzându-mi iubitul îmbrăţişând

un alt suflet îndrăgostit.

Mă vor privi ca pe-un decor

abstract!

Singurul lucru care va conta, va fi

fericirea lui

alimentată mereu din alte izvoare.

Lacrima de dor

Prinde-mi lacrima, iubite, în

palme!

Închipuiește-ţi, sufletul meu

venit către tine ca un suspin!

Prinde-mi lacrima, oglindeşte-te,

în ea

şi mângâie-ţi faţa a sărbătoare!

Lacrima mea, candoare, lacrimă-

floare

va limpezi astfel faţa iubirii!

Ospeţie

Alege din bunurile mele

dobândite după amare vremi!

Alege, bătrânule mag!

Uite un colţ de inimă! Ia-l tu!

E tot ce mi-a rămas, omenind

călătorii.

Mai am şi bucuria cântării. Ţi-o

închin ţie!

Păsările sufletului meu să te

desfete!

Sinusoidă

Ne aflam în Peşti

şi ,,cât ai zice peşte’’

norocul ni s-a dus pe fundul apei.

Totul a devenit atât de alunecos

încât prefer să admir apa

vălurindu-ne trecutul.

Îngerul grădinii

Eram un fluture mic şi jucăuş.

Te iubeam atât de mult

încât spuneam tuturor -în zborul

meu –

iubesc, iubesc, iubesc!

Numai pe tine te lăsam,

să-mi mângâi culorile curcubeului

în care mă înfăşase viaţa.

Toţi te invidiau pentru fluturele

din grădina ta

iar tu îmi invidiai florile.

Într-o clipă de rătăcire mi-ai rupt

aripile

dar îngerul grădinii

mi-a dăruit aripi noi din petale de

flori.

Neprevăzutul

Erai atât de al meu încât,

Nimic nu mi te-ar fi putut răpi…

Ar fi fost ca şi cum, mi s-ar fi tăiat

o mână.

Erai atât de al meu încât,

Nimeni nu-mi putea scoate ochiul

pereche,

Tăia piciorul drept sau tăia o

ureche…

Și totuşi un nimeni, timp nebun

Mi te-a smuls din piept

Deşi te ascunsesem în inimă!

Amintiri din… viitor

Pe drum

viitorul m-a primit

în braţele sale.

Bucuria întâlnirii

înflorea pretutindeni

nuferi.

Poveştile tale

cu iz de mânăstire

îmi linişteau bătăile inimii.

A urmat sărutul pecete,

dulce izvor și

aprigă sete.

Însuşi Dumnezeu

ne-a mângâiat creştetele,

mulţumit.

Vis pierdut

Undeva, printre rânduri

ne-am întâlnit.

Ce beţie!

Plecasem în gânduri

cu aripa

frântă.

Timpul mi-a lipit-o,

să-ţi pot îmbrăţişa

durerea.

A urmat un dans

de nori

de fum şi cenuşă.

Plouă şi pământul

se îngraşă iar

cu regrete tardive.

Tu, rămâi

aceeaşi pasăre rară,

tinereţe!

Clipa grea

Nu plânge, suflete,

nu plânge,

nu lăsa clipa grea

să te strivească…

Furtuna asta

nu va dura o veșnicie!

Fulgerele

se scurg în pământ

luminându-te…

Tunetele

îți spun că exiști…

Rămâi de granit,

să nu te miști!

Nu plânge, suflete,

nu plânge…

Doina Bârcă

Contents